पुलिस के इस रवैये से लोग हैरान परेशान हो गये। पुलिस एक ऐसे फोन कॉल पर भरोसा कर रही थी। जिसके बारे में उसे खुद ये पता नहीं था कि वो किसने किया। पुलिस के मुताबिक कॉल आने के बाद उस नंबर पर जब संपर्क करने की कोशिश की गई तो नंबर बंद रहने की जानकारी मिल रही थी।लोग इस बात को लेकर खफा थे कि पुलिस एक अंजान कॉल पर भरोसा कर रही थी, लेकिन परिवारवालों की बातों पर नहीं। बहरहाल पोस्टमार्टम के बाद शव अंतिम संस्कार के लिए परिवारवालों को सौंप दिया गया। लेकिन पुलिस उस व्यक्ति का अब तक पता नहीं लगा पाई है जिसने कंट्रोल रूम में सुसाइड की सूचना दी थी। ऐसे में लोग पुलिस पर इस बात को लेकर सवाल उठा रहे हैं कि आखिर बिना ठोस सबूत के उसने चिता पर से शव को क्यों उठवाया। वो इसे मृतक और उनके परिजनों के सम्मान के साथ पुलिस का खिलवाड़ करार दे रहे हैं।